Príloha č. III.3.4

Služby servrov siete VSNET

Sieť VSNET je pripojená do internetu cez Firewall a Cisco IOS s prekladom IP rýchlosťou 1Mbps/3Mbps (od 2.4.2002). Uvedený firewall slúži na oddelenie siete VSNET od Internetu a cez neho je vytvorená tzv. demilitarizovaná zóna (DMZ), kde sú umiestnené hlavné komunikačné servre siete VSNET. Tieto servre umiestnené v DMZ zabezpečujú nasledujúce služby:

•	prístup k www stránkam na Internete
•	prístup k službe FTP
•	príjem a posielanie pošty pre celú sieť
•	zrkadlenie najpoužívanejších údajov z FTP serverov z Internetu
•	synchronizovanie času s časovými servrami v Internete
•	vyhľadávanie mien podľa DNS a DNS servre pre domény siete VSNET
•	príjem pošty zo serverov v Internete – POP3
•	News – diskusné príspevky vybraných diskusných serverov z Internetu – možné len čítanie príspevkov
V DMZ sú tiež umiestnené aj www servre dostupné z Internetu:
•	Web server pre živnostenský register SR – www.zrsr.sk , zrsr.vs.sk
•	Web server pre verejnú správu – www.vs.sk
•	Web server organizácie IVES – www.ives.sk 
•	Web server hasičského a záchranného zboru – www.fire-rescue.sk , www.hazz.sk
Web server pre živnostenský register využíva databázu ORACLE a web server pre VS využíva databázu Microsoft SQL, pričom obidva tieto databázy sú umiestnené na CPSS v IVES-e. V budúcnosti sa predpokladá okrem týchto databáz aj umiestnenie všetkých centrálnych registrov SVS v IVES-e.
Vo vnútri siete VSNET sú dostupné nasledujúce služby:
•	www – možnosť prevádzkovania ľubovolných web serverov, budú dostupné len vnútri siete VSNET
•	ftp - možnosť prevádzkovania ľubovolných ftp serverov, budú dostupné len vnútri siete VSNET
•	News – news.vsnet.sk – diskusný server pre sieť VSNET (umiestnený v IVES-e)
•	Irc – irc server pre sieť VSNET (umiestnený v IVES-e)
•	netmeeting – možnosť Internetového telefonovania v rámci siete

Na CPSS sú umiestnené aj komunikačné servre zabezpečujúce zálohovanie dôležitých údajov siete VSNET, ... .
Z prevádzky celej siete VSNET sú získavané rôzne štatistické údaje (sú dostupné na serveri krivan.vsnet.sk/vsnet-pub) ako záťaž jednotlivých liniek, využitie jednotlivých serverov, a pod.

Ministerstvo životného prostredia SR testovalo pilotný projekt Regionálny informačný systém o odpadoch (RISO) vo vybraných okresných úradoch prostredníctvom počítačovej siete VSNET. Po ukončení testovania sa plánuje celoslovenská implementácia projektu na odboroch životného prostredia okresných úradov s využitím počítačovej siete VSNET.

Príloha č. III.3.6.1

NAJVIAC VYUŽÍVANÉ APLIKÁCIE PODĽA POČTU

na odboroch všeobecnej vnútornej správy
•	Matrika  88
•	Register občianskych združení  61
•	Evidencia priestupkov  52
•	Register obcí  56 

na odboroch školstva, mládeže a telesnej .kultúry
•	Integrovaný. balík ekonomických úloh  60

na organizačných odboroch,
•	Personalistika a mzdy  70
•	Persis  74
•	Administratívny systém úradu  77
•	Evidencia HW a SW  63
•	Sťažnosti a petície  43 

na odboroch požiarnej ochrany
•	Perpo  64

na odboroch finančných
•	Rozpočet  68
•	Národná banka  55
•	Sumarizácia účtovných výkazov  62, 

na odboroch sociálnych veci
•	Dávky sociálnej starostlivosti  79

na odboroch živnostenských a ochrany spotrebiteľa
•	Register osôb súkromne podnikajúcich  71 

Príloha č. III.3.10
PLNENIE UZNESENIA VLÁDY č. 548/1999

Uznesenie vlády č. 548/1999 ukladá prednostom krajských úradov:

Úloha B.10.	zabezpečiť úlohy vyplývajúce z budovania informačného systému personálneho plánovania potrieb orgánov miestnej štátnej správy a vytvoriť podmienky na jeho zabezpečenie.

Na jednotlivých krajských úradoch a okresných úradov boli pre realizáciu informačného systému personálneho plánovania potrieb orgánov miestnej štátnej správy vytvorené materiálne a personálne podmienky. Úrady využívajú aplikačné programové vybavenie PERSIS vytvorené IVES-om Košice.

Úloha B.11.	zvyšovať kvalitu výpočtovej techniky, jej odbornú využiteľnosť zamestnancami a zaviesť automatizovaný systém vypracovania údajov pre všetky úseky štátnej správy v pôsobnosti krajských úradov a okresných úradov .

Kvalita výpočtovej techniky na úradoch sa priebežne zvyšuje kúpou nových výkonných počítačov, tlačiarní a ďalších technických komponentov, ako aj formou upgradov, systémového a štandardného aplikačného programového vybavenia. Tempo inovácie kvality informačných a komunikačných technológií je však obmedzené finančnými prostriedkami, ktoré nezodpovedajú objektívnej potrebe budovania automatizovaného informačného systému miestnej štátnej správy. Odborná využiteľnosť výpočtovej techniky zamestnancami úradov miestnej štátnej správy je zabezpečovaná vyškolením používateľov prostredníctvom školiacich služieb poskytovaných organizáciou IVES Košice a externými firmami, ktoré poskytujú svoje služby v oblasti informatiky. Doškoľovanie používateľov uskutočňujú pracovníci oddelení informatiky a spisovej služby priamo na úradoch.. Podiel zamestnancov úradov miestnej štátnej správy v SR ovládajúcich prácu s počítačom predstavuje 0,91%, na jedného zamestnanca pripadá 0,78 počítača a podiel automatizovane spracovaných agend činní 0,61% (viď. Príloha č.III.3.6.).

Úloha B.12.	vytvoriť podmienky na finančné zabezpečenie inovácie nevyhovujúcej výpočtovej techniky krajských úradov a okresných úradov.

Finančné zabezpečenie inovácií nevyhovujúcej výpočtovej techniky na úradoch sa uskutočňuje v spolupráci s ekonomickými odbormi a je limitované rozpočtom. Väčšina výpočtovej techniky je opotrebovaná, zastaralá. Výkonnostná štruktúra PC je zobrazená v prílohe č.III.3.1.1. Oproti roku 2000 vzrástol park výpočtovej techniky o cca 10%, pričom počet pentií vzrástol o cca 22%. Z dôvodu nedostatku rozpočtových finančných prostriedkov na úradoch proces zlepšenia nežiadúceho stavu výpočtovej techniky prebieha pomaly a môže spôsobiť vážne problémy pri budovaní automatizovaného informačného systému miestnej štátnej správy. Úrady riešia tento problém nákupom z vlastného rozpočtu úradu alebo z prostriedkov získaných z pokút. 

Uznesenie vlády SR č. 451/1998 

Úloha B.12.	 prístup všetkým odborom krajských a okresných úradov k softvéru platných právnych noriem publikovaných v Zbierke zákonov SR na základe programu JASPI vypracovaného Ministerstvom spravodlivosti SR

V roku 2000 Ministerstvo spravodlivosti SR poskytlo sekcii verejnej správy Ministerstva vnútra SR, pre účely zavedenia systému JASPI a zefektívnenia práce na úradoch miestnej štátnej správy bezodplatne programové vybavenie JASPI s údajovou základňou na CD ROM nosiči s počtom 210 používateľských práv na programový produkt JASPI, vrátane licencií runtime klientov Verity Inc. USA. Používateľské práva v počte 204 kusov boli pridelené krajským a okresným úradom. Následne boli uzavreté dohody o prevode používateľských práv na programový produkt JASPI medzi sekciou verejnej správy MV SR a krajskými úradmi. Na jeden úrad miestnej štátnej správy pripadli cca 2 až 3 používateľské práva. Tento stav sa v priebehu roka 2001 nezmenil, pričom podľa prieskumu vykonaného sekciou verejnej správy MV SR v roku 2001 by úrady potrebovali cca 12 000 používateľských práv na programový produkt JASPI. Pre zlepšenie tohto nevyhovujúceho stavu vo využívaní programu JASPI nielen na úradoch miestnej štátnej správy, ale v štátnej správe celkom pripravilo Ministerstvo spravodlivosti SR iniciatívne materiál na rokovanie vlády SR, ktorý bol postúpený na medzirezortné pripomienkovanie.
Úlohou úradov miestnej štátnej správy na rok 2002 ostáva zabezpečenie prístupu všetkých odborov krajských a okresných úradov k  platným právnym normám publikovaným v Zbierke zákonov SR prostredníctvom programu JASPI nákupom ďalších licencii podľa potreby úradov.